Kotnikova 5, 1000 Ljubljana T: 01 400 36 80

E: gp.svrk@gov.si

Številka: 303-8/2015/621

Datum: 24. 11. 2020

Na podlagi četrte alineje 7. člena v povezavi s tretjim odstavkom 5. člena Poslovnika Odbora za spremljanje Operativnega programa za izvajanje evropske kohezijske politike v obdobju 2014–2020 (št. 303-8/2015/598 z dne 2. 9. 2020, verzija 3.0) izdaja predsednica Odbora za spremljanje naslednji

**SKLEP številka 2**

**o spremembi članstva v Interdisciplinarni posvetovalni skupini za vrednotenje izvajanja Operativnega programa za izvajanje evropske kohezijske politike v obdobju 2014–2020**

**I.**

V Interdisciplinarno posvetovalno skupino za vrednotenje izvajanja Operativnega programa za izvajanje evropske kohezijske politike v obdobju 2014–2020 (v nadaljevanju: OP) se imenujejo:

* Josip Mihalic, Služba Vlade Republike Slovenije za razvoj in evropsko kohezijsko politiko, vodja,
* Andreja Okorn, Služba Vlade Republike Slovenije za razvoj in evropsko kohezijsko politiko, namestnica vodje,
* Danica Vuković, Ministrstvo za delo, družino, socialne zadeve in enake možnosti, članica,
* Mag. Peter Štemberger, Ministrstvo za finance, član,
* Bianka Nina del Fabro Kopanja, Ministrstvo za gospodarski razvoj in tehnologijo, članica,
* Jasna Durić, Ministrstvo za infrastrukturo, članica,
* Tatjana Pezdir, Ministrstvo za izobraževanje, znanost in šport, članica,
* Brigita Žakelj, Ministrstvo za javno upravo, članica,
* Zvonko Hardi, Jernej Švab, Ministrstvo za kmetijstvo, gozdarstvo in prehrano, član,
* Sebastjan Eržen, Ministrstvo za kulturo, član,
* Mag. Tina Vončina, Ministrstvo za okolje in prostor, članica,
* Katja Kugler, Ministrstvo za pravosodje, članica,
* Mag. Romana Reja, Ministrstvo za zdravje, članica,
* Erik Kern, Ministrstvo za notranje zadeve, član,
* Mag. Almira Pirih, Razvojni svet kohezijske regije Zahodna Slovenija, članica,
* Tomaž Kordiš, Razvojni svet kohezijske regije Vzhodna Slovenija, član,

- Urška Nardoni, Varuh človekovih pravic, članica,

- Laura Weber, Zveza svobodnih sindikatov Slovenije, članica,

* Tony Mlakar, Alpe Adria Green, član,

- Lan Wudler, Združenje delodajalcev Slovenije, član.

**II.**

Naloge Interdisciplinarne posvetovalne skupine za vrednotenje izvajanja OP so:

* podaja mnenj o Načrtu vrednotenja za izvajanje OP,
* podaja mnenj o Letnih načrtih vrednotenja,
* pregled predloga Načrta vrednotenja za izvajanje OP in Letnih načrtov vrednotenja ter predlog morebitnih sprememb,
* spremljanje izvajanja Načrta vrednotenja za izvajanje OP in Letnih načrtov vrednotenja ter posredovanje predlogov za izboljšanje izvajanja Načrta vrednotenja in Letnih načrtov vrednotenja,
* spremljanje uporabe rezultatov in priporočil vrednotenj.

Usklajen Načrt vrednotenja za izvajanje OP in spremembe tega načrta Interdisciplinarna posvetovalna skupina za vrednotenje izvajanja OP posreduje v odobritev Odboru za spremljanje.

**III.**

Vodja Interdisciplinarne posvetovalne skupine za vrednotenje OP usmerja in koordinira delo, sklicuje sestanke ter oblikuje končno mnenje o Načrtu vrednotenja za izvajanje OP in Letnih načrtih vrednotenja.

**IV.**

Interdisciplinarna posvetovalna skupina za vrednotenje izvajanja OP se sestaja po potrebi.

Člani Interdisciplinarne posvetovalne skupine za vrednotenje izvajanja OP med seboj komunicirajo na sestankih, preko elektronske pošte in telefona.

**V.**

Administrativno in tehnično podporo Interdisciplinarni posvetovalni skupini za vrednotenje OP zagotavlja Služba Vlade Republike Slovenije za razvoj in evropsko kohezijsko politiko.

Interdisciplinarna posvetovalna skupina za vrednotenje OP delo opravlja v prostorih Službe Vlade Republike Slovenije za razvoj in evropsko kohezijsko politiko ter v prostorih ministrstev, navedenih v I. členu tega sklepa.

**VI.**

Ta sklep začne veljati z dnem podpisa in velja do preklica. Z dnem vstopa v veljavo tega sklepa, preneha veljati Sklep o ustanovitvi Interdisciplinarne posvetovalne skupine za vrednotenje izvajanja Operativnega programa za izvajanje evropske kohezijske politike v obdobju 2014–2020 št. 303-8/2015-123 z dne 21. 7. 2015.

**Monika Kirbiš Rojs**

**Predsednica Odbora za spremljanje**

Sklep prejmejo:

* s sklepom imenovani člani

**OBRAZLOŽITEV**

Na podlagi tretjega odstavka 5. člena Poslovnika Odbora za spremljanje Operativnega programa za izvajanje evropske kohezijske politike v obdobju 2014–2020, št. 303-8/2015/598 z dne 2. 9. 2020, verzija 3.0 (v nadaljevanju Poslovnika) za obravnavo posameznih vprašanj iz svoje pristojnosti Odbor za spremljanje ustanovi posvetovalne delovne skupine.

Za področje vrednotenja je bila s sklepom št.: 303-8/2015-123 z dne 21. 7. 2015 ustanovljena Interdisciplinarna posvetovalna skupina za vrednotenje izvajanja Operativnega programa za izvajanje evropske kohezijske politike v obdobju 2014–2020.

Dne 24. 5. 2019 je bil izdan Sklep o spremembi članstva v Interdisciplinarni posvetovalni skupini za vrednotenje izvajanja Operativnega programa za izvajanje evropske kohezijske politike v obdobju 2014–2020 št. 303-8/2015-370, ki je bil potrjen na 6. redni seji Odbora za spremljanje Operativnega programa za izvajanje evropske kohezijske politike v obdobju 2014–2020 7. 6. 2019.

S strani ministrstev in drugih deležnikov smo prejeli predloge za spremembo članov v Interdisciplinarni posvetovalni skupini za vrednotenje izvajanja Operativnega programa za izvajanje evropske kohezijske politike v obdobju 2014–2020. V Sklepu so tako nastale naslednje spremembe:

Namesto vodje Nataše Kobe Logonder, Služba Vlade Republike Slovenije za razvoj in evropsko kohezijsko politiko, se **za vodjo** **imenuje** **Josip Mihalic,** Služba Vlade Republike Slovenije za razvoj in evropsko kohezijsko politiko.

Namesto Mirjam Tolar, Služba Vlade Republike Slovenije za razvoj in evropsko kohezijsko politiko, se za namestnico vodje imenuje **Andreja Okorn**. Iba Živa Zupančič, Služba Vlade Republike Slovenije za razvoj in evropsko kohezijsko politiko, se izbriše iz sklepa kot članica.

Namesto Tine Divjak, predstavnice Centra za informiranje, sodelovanje in razvoj nevladnih organizacij, se kot član doda **Tony Mlakar**, predstavnik Alpe Adria Green in kot članico **Urška Nardoni**, predstavnico Varuha človekovih pravic. Namesto Gordane Pipan, predstavnice Ministrstva za finance, se doda član **Peter Štemberger**. Namesto Mojce Presečnik, predstavnice Ministrstva za zdravje, se doda članica **Romana Reja**. Namesto Tanje Vertelj, predstavnice Ministrstva za izobraževanje, znanost in šport, se doda članica **Tatjana Pezdir**. Namesto Maje Šoba Tovšak, predstavnice Združenja delodajalcev Slovenije, se doda član **Lan Wudler**. Namesto Irene Marš, predstavnice Ministrstva za kulturo, se doda član **Sebastjan Eržen**. Namestniki članov se povsod izbrišejo iz sklepa.